**היכרות מעמיקה בין חברי הקבוצה כפרטים**

|  |  |
| --- | --- |
| **מטרות** | 1. חיזוק הקשרים בינאישיים של המשתתפים בקבוצה
2. הצגת הצורך בהיכרות כדי להעמיק את הקשר והחיבור בין חברי הקבוצה.
 |
| **טקס פתיחה/ זמן מעבר** | * טלפונים בתיקים, מתיישבים בסטינג מתאים, חיוך והזמנה להיכנס למפגש
* אפשר טקס פתיחה קצר (כ-5 דקות). לדוגמה:
* תנועה בחדר- נשחרר קצת את הגוף וננוע בחדר בכל פעם בצורה אחרת (המנחה יכריז איך הולכים והקבוצה ממחישה). לדוגמה: הליכה איטית, הליכה מהירה, דילוגים, הולכים לבית ספר, רוקדים במסיבה, הליכה על קצות האצבעות, הליכה אחורנית , קפיצות וכו'.
* מעגל תנועה: המנחה או אחד המשתתפים מתחיל תנועה ושאר המשתתפים מחקים אותו עד שמשתתף אחר מחליף את התנועה וכך הלאה. אפשרות אחרת: מנחה/ משתתף מראה תנועה, המשתתף הבא אחריו חוזר על אותה תנועה ומוסיף תנועה משלו וכך הלאה.
 |
| **שער כניסה****גשר למשתתפים** | במפגש שלנו היום נקדיש את הזמן להעמקת ההיכרות בינינו. כזכור התצא"ם היא תכנית שמאפשרת לנו כקבוצה וכיחידים להרחיב את ההיכרות שלנו עם עצמנו כדי להביא למימוש ולביטוי. כשאנשים מכירים טוב יותר והקשר מעמיק אז מתאפשר גם להתנהג יותר בטבעיות, להיות עצמנו. כשתרגישו טבעי ונוח בקבוצה תהיו פנויים גם להשתתף, להתבטא באופן חופשי, לשאול שאלות את עצמכם ואת החברים. זה מה שנתחיל לעשות היום, ונמשיך לאורך השנה.בסוף המפגש אשלח לכם קישור לשאלון קצר בנושא של המפגש (היכרות, קשרים). השאלון ישמש אותנו במפגש האישי שלי עם כל אחד ואחת מכם. נשאל את המשתתפים:* אז מה זו בעצם היכרות? מה זה אומר להכיר מישהו?
* מה ההבדל בין היכרות שטחית? מעמיקה יותר? מה זה להכיר מישהו לעומק?
 |
| **התנסות לחימום** | **משחק שאלות**להלן כמה אפשרויות להפעלת המשחק כאשר המטרה היא זהה: לאפשר לתלמידים להעמיק את ההיכרות ביניהם על ידי שאילת שאלות ושיחה. * 3,6,9- מחלקים לכל משתתף דף ועליו הוא כותב 3 סוגי שאלות עבור תלמיד/ה אחר/ת בכיתה שמתייחסות לרגשות ומחשבות (פחות איסוף מידע). נכתוב יותר משאלה אחת לכל סוג. לדוגמה:
* 3- שאלות בדרגת היכרות 3- משהו משמח/ מבאס שקרה לך השבוע? משהו שאת/ה מצפה לו?
* 6- שאלות בדרגת היכרות גבוהה יותר, לדוגמה: מקום שאתה אוהב/ת? זיכרון משמעותי שיש לך מביה"ס הקודם? תחביב או תחום עניין שיש לך?
* 9- שאלות בדרגת היכרות עמוקה יותר, שאלות אישיות. לדוגמה: מה מרגש אותך? מעציב/ מכעיס? מה החלום שלך? מה אנשים לא יודעים עליך ורצית להגיד?

התלמידים מסתובבים בחדר, ובמחיאת כף עוצרים ומול מי שנעמדו שואלים על איזו שאלה ירצו לענות: 3,6,9? בהתאם לסוג/ מספר השאלה הם שואלים, ומקשיבים לתשובה ואז מתחלפים. כך אפשר לקיים כמה סבבים. * אם נראה לכם שהתלמידים יתקשו מאד בחשיבה על השאלות אפשר לחלק את השאלות/ לכתוב על הלוח/ לפזר על הרצפה- והתלמידים יבחרו.
* מה הקשר? מחלקים את הקבוצה לקבוצות קטנות של 3-4 משתתפים. המשתתפים צריכים למצוא כמה שיותר דברים משותפים ביניהם ולכתוב אותם על דף (לא נחשב: לכולנו יש עיניים/ רגליים 😊 וכדומה).
 |
| **עיבוד** | * שומעים מהמשתתפים איך הרגישו בתרגיל.

למשחק 3,6,9: * האם גילו דברים חדשים בסבב?
* איך זה הרגיש? (הדיבור על הנושאים, ההקשבה, שאילת השאלות)
* על איזה מספר/ סוג שאלות היה להם יותר נוח לענות?
* על מה היה קשה לענות או לשאול? למה?

למשחק מה הקשר* האם היה קשה/ קל למצוא הרבה מכנה משותף?
* איך הצלחתם לגלות דברים משותפים? (בעצם- איך הצלחתם להקשיב? איך ניהלתם את התרגיל?)
* גיליתם גם שוני? דברים חדשים?
 |
| **העמקה** | למשחק 3,6,9:* עם האנשים שהיה לכם נוח לשתף במשחק או (בכללי) בחיים- מה מאפשר את זה בקשר שלכם? (ממה מורכב קשר?)
* מה יאפשר קשר עמוק ומשמעותי שלנו כקבוצה?

למשחק מה הקשר:* האם יש לדעתכם דברים משותפים נוספים ביניכם שעוד לא חשפתם? באיזה תחומים/ נושאים?
* עם חברים קרובים/ משפחה/ אחר- מה מאפשר לכם להיפתח ולהרגיש בנוח?
* מה יאפשר לנו כאן שיתוף והעמקת היכרות?
 |
| **סיכום המפגש** |  עוברים בקצרה על מה עשינו במפגש, לדוגמה: דברנו על...שחקנו ב...ראינו ש... שמענו קולות ש...זה המקום גם לשקף כמנחה איך ראית אותם כקבוצה: הקשבה, השתתפות, דיבור פתוח ועוד. בשלב זה ניתן גם להזמין את המשתתפים להתבוננות משלהם על מה שהיה במפגש: איך הרגיש המפגש? השיחה בקבוצה? נזכיר שוב על השאלון שיישלח בנושא של קשרים.  |